title: 2005/45/ES Sklep Sveta z dne 22. decembra 2004 o sklenitvi in začasni uporabi Sporazuma med Evropsko skupnostjo in Švicarsko konfederacijo o spremembi Sporazuma med Evropsko gospodarsko skupnostjo in Švicarsko konfederacijo z dne 22. julija 1972 glede določb, ki se uporabljajo za predelane kmetijske proizvode

text:
               26.10.2005

               SL

               Uradni list Evropske unije

               L 23/17

         SKLEP SVETA
   z dne 22. decembra 2004
   o sklenitvi in začasni uporabi Sporazuma med Evropsko skupnostjo in Švicarsko konfederacijo o spremembi Sporazuma med Evropsko gospodarsko skupnostjo in Švicarsko konfederacijo z dne 22. julija 1972 glede določb, ki se uporabljajo za predelane kmetijske proizvode
   (2005/45/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in še posebej člena 133 v povezavi s členom 300(2) in 300(4),
   ob upoštevanju predloga Komisije,
   ob upoštevanju naslednjega:

               (1)

               Svet je pooblastil Komisijo, da se s Švicarsko konfederacijo pogaja o Sporazumu med Evropsko skupnostjo in Švicarsko konfederacijo, ki spreminja Sporazum med Evropsko gospodarsko skupnostjo in Švicarsko konfederacijo z dne 22. julija 1972 glede določb, ki se uporabljajo za predelane kmetijske proizvode.

               (2)

               V skladu s Sklepom Sveta 20. oktobra 2004 (1) in s pridržkom njegove poznejše sklenitve, je bil dne 26. oktobra 2004 podpisan Sporazum v imenu Skupnosti.

               (3)

               V Sporazumu je predvidena njegova začasna uporaba do začetka veljavnosti.

               (4)

               Ta sporazum je treba odobriti –

         SKLENIL NASLEDNJE:
   Člen 1
   Sporazum med Evropsko skupnostjo in Švicarsko konfederacijo o spremembi Sporazuma med Evropsko gospodarsko skupnostjo in Švicarsko konfederacijo z dne 22. julija 1972 glede določb, ki se uporabljajo za predelane kmetijske proizvode, se odobri v imenu Skupnosti.
   Besedilo Sporazuma je priloženo k temu sklepu.
   Člen 2
   Stališče Skupnosti o odločitvah in priporočilih Skupnega odbora na podlagi člena 7 Protokola št. 2 k Sporazumu, določi Komisija.
   Člen 3
   Predsednik Sveta v imenu Skupnosti posreduje uradno obvestilo iz člena 5(1) Sporazuma (2).
   Člen 4
   Do začetka veljavnosti Sporazuma in v skladu s členom 5(2), se Sporazum začasno uporablja od 1. februarja 2005 pod pogojem, da se istočasno sprejmejo izvedbeni ukrepi, kakor so opredeljeni v členu 5(4) Protokola št. 2.
   Člen 5
   Sklep se objavi v Uradnem listu Evropske unije.

      V Bruslju, 22. decembra 2004

            Za Svet

            Predsednik

         C. VEERMANN

      (1)  Še ni objavljeno v Uradnem listu.

      (2)  Datum začetka veljavnosti Sporazuma bo objavil Generalni sekretariat Sveta v Uradnem listu Evropske unije.
    ---documentbreak---

               26.10.2005

               SL

               Uradni list Evropske unije

               L 23/19

         SPORAZUM
   med Evropsko skupnostjo in Švicarsko konfederacijo o spremembah Sporazuma med Evropsko gospodarsko skupnostjo in Švicarsko konfederacijo z dne 22. julija 1972 glede določb, ki se uporabljajo za predelane kmetijske proizvode
   EVROPSKA SKUPNOST, v nadaljevanju „Skupnost“,
   na eni strani in
   ŠVICARSKA KONFEDERACIJA, v nadaljevanju „Švica“,
   na drugi strani,
   v nadaljevanju „Pogodbenici“, STA SE
   OB UPOŠTEVANJU Sporazuma med Evropsko gospodarsko skupnostjo in Švicarsko konfederacijo z dne 22. julija 1972 in Skupne izjave o nadaljnjih pogajanjih, priložene sklepnim listinam Sporazuma med Evropskimi skupnostmi in njihovimi državami članicami ter Švicarsko konfederacijo, podpisane v Luxembourgu dne 21. junija 1999,
   KER je treba Protokol št. 2 k Sporazumu med Evropsko gospodarsko skupnostjo in Švicarsko konfederacijo z dne 22. julija 1972, v nadaljevanju „Sporazum“, v skladu z izidi Urugvajskega kroga posodobiti in prilagoditi v zvezi s seznamom proizvodov,
   KER naj se trgovski tokovi med Švico in novimi državami članicami po razširitvi Evropske unije ohranijo,
   Z ŽELJO izboljšati vzajemni dostop na trg predelanih kmetijskih proizvodov,
   OB UPOŠTEVANJU Sporazuma v obliki izmenjave pisem med Evropsko skupnostjo na eni strani in Švicarsko konfederacijo na drugi, glede Protokola št. 2 k Sporazumu med Evropsko gospodarsko skupnostjo in Švicarsko konfederacijo z dne 17. marca 2000,
   DOGOVORILI O NASLEDNJEM:
   Člen 1
   Sporazum se spremeni, kakor sledi:

               1.

               Priloga I k Sporazumu se nadomesti z novo Prilogo I, ki je priložena temu sporazumu kot Priloga 1.

               2.

               Protokol št. 2 k Sporazumu se nadomesti z novim Protokolom št. 2, ki je priložen temu sporazumu kot Priloga 2.

         Člen 2
   Z začetkom veljavnosti tega sporazuma se razveljavijo naslednji sporazumi:

               —

               Sporazum v obliki izmenjave pisem med Evropsko skupnostjo na eni strani in Švicarsko konfederacijo na drugi strani, glede Protokola št. 2 k Sporazumu med Evropsko gospodarsko skupnostjo in Švicarsko konfederacijo z dne 17. marca 2000,

               —

               Izmenjava pisem med Evropsko komisijo in švicarsko zvezno upravo glede dogovorov za izboljšanje preglednosti različnih ukrepov cenovnih nadomestil, ki jih uporabljata Evropska skupnost in Švica ter vplivajo na trgovino predelanih kmetijskih proizvodov iz Protokola št. 2 z dne 29. novembra 1988.

         Člen 3
   Priloge k temu sporazumu, vključno s tabelami in dodatki k tabelam ter dodatek k Protokolu št. 2, so sestavni del tega sporazuma.
   Člen 4
   1.   Ta sporazum se na eni strani uporablja na ozemljih, kjer se uporablja Pogodba o ustanovitvi Evropske skupnosti in pod v njej določenimi pogoji, ter na ozemlju Švice na drugi strani.
   2.   Ta sporazum se uporablja tudi na ozemlju Kneževine Lihtenštajn, dokler je ohranjena carinska unija s Švico.
   Člen 5
   1.   Ta sporazum pogodbenice odobrijo v skladu s svojimi postopki. Veljati začne na dan, ki sledi dnevu, na katerega sta se pogodbenici uradno obvestili o končanju za to potrebnih notranjih postopkov.
   2.   Do končanja ratifikacijskih postopkov iz odstavka 1 pogodbenici uporabljata ta sporazum od prvega dne četrtega meseca po datumu podpisa, v primeru, da so izvedbeni ukrepi, kakor je določeno v členu 5(4) Protokola št. 2, sprejeti istega dne.
   Člen 6
   1.   Ta sporazum je sestavljen v dveh izvodih v češkem, danskem, nizozemskem, angleškem, estonskem, finskem, francoskem, nemškem, grškem, madžarskem, italijanskem, latvijskem, litovskem, poljskem, portugalskem, slovaškem, slovenskem, španskem in švedskem jeziku, pri čemer je vsako besedilo enako verodostojno.
   2.   Različico v malteškem jeziku pogodbenici overita z izmenjavo pisem. Ta različica je enako verodostojna kot različice iz odstavka 1.

      V potrditev tega so spodaj podpisani pooblaščenci podpisali ta sporazum.
      Hecho en Luxemburgo, el veintiséis de octubre de dos mil cuatro.
      V Lucemburku dne dvacátého šestého října dva tisíce čtyři.
      Udfærdiget i Luxembourg den seksogtyvende oktober to tusind og fire.
      Geschehen zu Luxemburg am sechsundzwanzigsten Oktober zweitausendundvier.
      Kahe tuhande neljanda aasta oktoobrikuu kahekümne kuuendal päeval Luxembourgis.
      Έγινε στo Λουξεμβούργο, στις είκοσι έξι Οκτωβρίου δύο χιλιάδες τέσσερα.
      Done at Luxembourg on the twenty-sixth day of October in the year two thousand and four.
      Fait à Luxembourg, le vingt-six octobre deux mille quatre.
      Fatto a Lussemburgo, addì ventisei ottobre duemilaquattro.
      Luksemburgā, divi tūkstoši ceturtā gada divdesmit sestajā oktobrī.
      Priimta du tūkstančiai ketvirtų metų spalio dvidešimt šeštą dieną Liuksemburge.
      Kelt Luxembourgban, a kettőezer negyedik év október havának huszonhatodik napján.
      Magħmula fil-Lussemburgu fis-sitta u għoxrin jum ta' Ottubru tas-sena elfejn u erbgħa.
      Gedaan te Luxemburg, de zesentwintigste oktober tweeduizendvier.
      Sporządzono w Luksemburgu w dniu dwudziestym szóstym października roku dwutysięcznego czwartego.
      Feito no Luxemburgo, em vinte e seis de Outubro de dois mil e quatro.
      V Luxemburgu dvadsiateho šiesteho októbra dvetisícštyri.
      V Luxembourgu, dne šestindvajsetega oktobra leta dva tisoč štiri.
      Tehty Luxemburgissa kahdentenakymmenentenäkuudentena päivänä lokakuuta vuonna kaksituhattaneljä.
      Som skedde i Luxemburg den tjugosjätte oktober tjugohundrafyra.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Eυρωπαϊκή Koινóτητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         Für die Schweizerische Eidgenossenschaft
         Pour la Confédération suisse
         Per la Confederazione svizzera

   PRILOGA 1

         „PRILOGA I
         Seznam proizvodov iz člena 2(i) Sporazuma:

                     Oznaka HS

                     Poimenovanje

                     2905 43

                     – – Manitol

                     2905 44

                     – – D-glucitol (sorbitol)

                     3501

                     Kazein, kazeinati in drugi kazeinski derivati; kazeinska lepila:

                     3501 10

                     – Kazein

                     ex35 01 90

                     – Drugo:
                     – Drugo razen kazeinskih lepil

                     3502

                     Albumini (vključno s koncentrati dveh ali več proteinov iz sirotke, z vsebnostjo 80 mas. % ali več proteinov iz sirotke, računano na suho snov), albuminati in drugi albuminski derivati:
                     – Jajčni albumin:

                     3502 11

                     – – Sušeni

                     3502 19

                     – – Drugo

                     3502 20

                     – Mlečni albumin, vključno s koncentrati dveh ali več beljakovin sirotke

                     3505

                     Dekstrini in drugi modificirani škrobi (npr. preželatinizirani ali estrificirani škrobi); lepila na osnovi škrobov ali na osnovi dekstrina in drugih modificiranih škrobov

                     3809

                     Sredstva za dodelavo, nosilci barv za pospeševanje barvanja ali fiksiranja barv ter drugi proizvodi in pripravki (npr. sredstva za apreturo in jedkanje), ki se uporabljajo v tekstilni, papirni, usnjarski in podobnih industrijah, ki niso navedeni in ne zajeti na drugem mestu

                     3809 10

                     – Na osnovi škrobnih snovi

                     3823

                     Industrijske maščobne monokarboksilne kisline; kisla olja iz rafinacije; industrijski maščobni alkoholi:
                     – Industrijske maščobne monokarboksilne kisline; kisla olja iz rafinacije:

                     3823 11

                     – – Stearinska kislina

                     3823 12

                     – – Oleinska kislina

                     3823 19

                     – – Drugo

                     3823 70

                     – Industrijski maščobni alkoholi

                     3824 60

                     – Sorbitol (drugo kakor pod tarifno podštevilko 2905 44)

                     5301

                     Lan, surov ali predelan, toda nepreden; laneno predivo in odpadki (vključno z odpadki preje in razvlaknjenimi tekstilnimi surovinami)

                     5302

                     Konoplja (Canabis sativa L.), surova ali predelana, toda nepredena; predivo in odpadki prave konoplje (vključno z odpadki preje in razvlaknjenimi tekstilnimi surovinami)“

   PRILOGA št. 2
   PROTOKOL 2
   V zvezi z nekaterimi predelanimi kmetijskimi proizvodi
   Člen 1
   Splošna načela
   1.   Določbe Sporazuma se uporabljajo za proizvode, naštete v tabelah I in II, razen če ni v tem protokolu drugače določeno.
   2.   Natančneje, pogodbenici za te proizvode ne uvajata carin na uvoz ali drugih dajatev z enakim učinkom, vključno s kmetijskimi komponentami in ne dodeljujeta izvoznih nadomestil ali kakršnih koli nadomestil, odpustitev ali neplačil, delnih ali v celoti, za carine ali dajatve z enakim učinkom.
   3.   Do začetka uporabljanja Protokola št. 3 k Sporazumu o Evropskem gospodarskem prostoru v Kneževini Lihtenštajn, se določbe tega protokola uporabljajo tudi za Kneževino Lihtenštajn.
   Člen 2
   Uporaba ukrepov cenovnih nadomestil
   1.   Zaradi upoštevanja razlik v ceni kmetijskih surovin, ki se uporabljajo pri izdelavi proizvodov, navedenih v Tabeli I, Sporazum ne izključuje uporabe ukrepov cenovnih nadomestil za te proizvode; to je obračunavanje kmetijskih komponent ob uvozu in dodeljevanje izvoznih nadomestil ali dodeljevanje nadomestil, odpustitve ali neplačila, delnih ali v celoti, carin ali dajatev z enakimi učinki.
   2.   Če pogodbenica uporablja notranje ukrepe, kateri zmanjšajo ceno surovin predelovalni industriji, se ti ukrepi upoštevajo pri izračunu cene kompenzacijskega zneska.
   Člen 3
   Ukrepi cenovnih nadomestil pri uvozih
   1.   Švicarski osnovni zneski za osnovne kmetijske proizvode, upoštevani pri izračunu kmetijskih komponent pri uvozih, ne presegajo niti razlike med Švicarsko domačo referenčno ceno in domačo referenčno ceno Skupnosti za osnovne kmetijske proizvode niti ne švicarskih uvoznih dajatev, ki se dejansko uporabljajo za osnovne kmetijske proizvode pri uvozu.
   2.   Švicarski uvozni režim za proizvode, navedene v Tabeli I, je določen v Tabeli IV.
   3.   Če je švicarska domača referenčna cena nižja kot domača referenčna cena Skupnosti, lahko Skupnost uvede ukrepe cenovnih nadomestil, kot je določeno v členu 2, to je obračunavanje kmetijskih komponent ob uvozu, v skladu z Uredbo (ES) št. 1460/96 in poznejšimi uredbami.
   Člen 4
   Ukrepi cenovnih nadomestil pri izvozih
   1.   Švicarska izvozna nadomestila ali nadomestila, odpustitve ali neplačila, delna ali v celoti, carin ali dajatev z enakimi učinki za izvoz v Skupnost, za proizvode, navedene v Tabeli I, ne smejo presegati razlike med švicarsko domačo referenčno ceno in domačo referenčno ceno Skupnosti za osnovne kmetijske proizvode, ki se uporabljajo pri izdelavi teh proizvodov, pomnožene z dejansko uporabljenimi količinami. Če je švicarska domača referenčna cena enaka ali nižja kot domača referenčna cena Skupnosti, so švicarska izvozna nadomestila ali nadomestila, odpustitve ali neplačila, delna ali v celoti, carin ali dajatev z enakimi učinki, enaka nič.
   2.   Če je švicarska domača referenčna cena nižja kot domača referenčna cena Skupnosti, lahko Skupnost uvede ukrepe cenovnih nadomestil, kot je določeno v členu 2, to je dodeljevanje izvoznih nadomestil v skladu z Uredbo (ES) št. 1520/2000 in poznejšimi uredbami ali dodeljevanje nadomestil, odpustitev ali neplačil, delnih ali v celoti, carin ali dajatev z enakimi učinki.
   3.   Za sladkor (HS tarifne številke 1701, 1702 in 1703), ki se uporablja pri izdelavi proizvodov, navedenih v Tabeli I in Tabeli II, pogodbenici ne smeta dodeliti katerih koli izvoznih nadomestil ali katerih koli nadomestil, odpustitev ali neplačil, delnih ali v celoti, carin ali dajatev z enakimi učinki.
   Člen 5
   Referenčne cene
   1.   Domače referenčne cene Skupnosti in Švice za kmetijske surovine iz členov 3 in 4, so navedene v Tabeli III.
   2.   Pogodbenici redno, vsaj enkrat letno, posredujeta Skupnemu odboru domače referenčne cene vseh surovin, za katere se uporabljajo ukrepi cenovnih nadomestil. Posredovane domače referenčne cene odražajo stanje dejanskih cen na ozemlju pogodbenice. To so cene, ki jih predelovalna industrija običajno plača v trgovini na debelo ali proizvodnji. Če so kmetijske surovine ali njihov del predelovalni industriji na voljo po nižji ceni, kot je cena, ki prevladuje na domačem trgu, se posredovane domače referenčne cene ustrezno prilagodijo.
   3.   Skupni odbor za kmetijske surovine, navedene v Tabeli III, na osnovi informacij, ki jih posredujejo službe Komisije in švicarske zvezne uprave, določi domače referenčne cene in razlike v ceni. Če je to potrebno za ohranjanje relativnih prednostnih marž, se prilagodijo osnovni zneski kmetijskih surovin, navedenih v Tabeli IV.
   4.   Skupni odbor pred uporabo tega protokola preuči domače cene za kmetijske surovine iz členov 3 in 4, ki so navedene v Tabeli III.
   Člen 6
   Posebna določba o upravnem sodelovanju
   Posebne določbe o upravnem sodelovanju so določene v dodatku k temu protokolu.
   Člen 7
   Spremembe
   Skupni odbor se lahko odloči za spremembo tabel, dodatkov k tabelam in dodatka, priloženih k temu protokolu.
   TABELA I
   Proizvodi, za katere veljajo ukrepi cenovnih nadomestil

               HS tarifna številka

               Poimenovanje proizvodov

               0403

               Pinjenec, kislo mleko in kisla smetana, jogurt, kefir, in drugo fermentirano ali kislo mleko in smetana, koncentrirano ali ne, ali z dodatkom sladkorja ali drugih sladil ali aromatizirano ali z dodanim sadjem, oreški ali kakavom:

               .10

               – Jogurt:

               ex .10

               – – aromatiziran ali z dodanim sadjem, oreški ali kakavom

               .90

               – Drugo:

               ex .90

               – – aromatiziran ali z dodanim sadjem, oreški ali kakavom

               0405

               Maslo ter druge maščobe in olja, dobljeni iz mleka; mlečni namazi:

               .20

               – Mlečni namazi:

               ex .20

               – Z vsebnostjo maščob 39 mas. % ali več, vendar z manj kot 75 mas. % maščobe

               1517

               Margarina; užitne mešanice ali preparati iz masti ali olj živalskega ali rastlinskega izvora ali frakcij različnih masti ali olj iz tega poglavja, razen jedilnih masti ali olj ali njihovih frakcij iz tarifne št. 1516:

               .10

               – Margarina, razen tekoče margarine:

               ex .10

               – – Vsebujoče več kot 10 mas. %, vendar ne več kot 15 mas. % mlečnih maščob

               .90

               – Drugo:

               ex .90

               – – Vsebujoče več kot 10 mas. %, vendar ne več kot 15 mas. % mlečnih maščob

               1704

               Sladkorni proizvodi (vključno z belo čokolado), brez kakava

               1806

               Čokolada in druga živila, ki vsebujejo kakav

               1901

               Sladni ekstrakt; živila iz moke, drobljencev, škroba ali sladnega ekstrakta brez dodatka kakava ali z dodatkom kakava v prahu v količini manj kot 40 mas. %, preračunano na popolnoma odmaščeno osnovo, ki niso navedena in ne zajeta na drugem mestu; živila iz izdelkov iz tarifnih št. 0401 do 0404 brez dodatka kakavovega prahu ali z dodatkom kakavovega prahu v količini manj kot 5 mas. %, preračunano na popolnoma odmaščeno osnovo, ki niso navedena in ne zajeta na drugem mestu

               1902

               Testenine, kuhane ali nekuhane ali polnjene (z mesom ali drugimi snovmi) ali drugače pripravljene, kot so špageti, makaroni, rezanci, lazanje, cmoki, ravioli, kaneloni; kuskus, pripravljen ali nepripravljen

               1904

               Pripravljena živila, dobljena z nabrekanjem ali praženjem žit ali žitnih izdelkov (na primer koruzni kosmiči); žita (razen koruze), v zrnu ali v obliki kosmičev ali drugače obdelana zrna (razen moke, drobljenca in zdroba), predkuhana ali kako drugače pripravljena, ki niso navedena in ne zajeta na drugem mestu

               1905

               Kruh, peciva, sladice, piškoti in drugi pekovski izdelki z dodatkom kakava ali brez njega; hostije, prazne kapsule za farmacevtske proizvode, oblati za pečatenje, rižev papir in podobni izdelki

               2004

               Druge vrtnine, pripravljene ali konzervirane drugače, razen v kisu ali ocetni kislini, zamrznjene, razen proizvodov iz tarifne št. 2006:

               .10

               – Krompir:

               ex .10

               – – V obliki moke, zdroba ali kosmičev

               2005

               Druge vrtnine, pripravljene ali konzervirane drugače, razen v kisu ali ocetni kislini, zamrznjene, razen proizvodov iz tarifne št. 2006:

               .20

               – Krompir:

               ex .20

               – V obliki moke, zdroba ali kosmičev

               2008

               Sadje in drugi užitni deli rastlin, drugače pripravljeni ali konzervirani, z dodatkom sladkorja ali drugih sladil ali alkohola ali brez njih, ki niso navedeni in zajeti na drugem mestu:
               – Oreški, arašidi in druga semena, vključno mešanice:

               .11

               – – Arašidi:

               ex .11

               – – – Kikirikijevo maslo

               2101

               Ekstrakti, esence in koncentrati kave, pravega čaja ali maté čaja in pripravki na njihovi osnovi ali na osnovi kave, pravega čaja ali maté čaja; pražena cikorija in drugi praženi kavni nadomestki ter njihovi ekstrakti, esence in koncentrati:
               – Ekstrakti, esence in koncentrati kave ter pripravki na osnovi teh ekstraktov, esenc ali koncentratov ali na osnovi kave:

               .12

               – – Pripravki na osnovi teh ekstraktov, esenc ali koncentratov ali na osnovi kave:

               ex .12

               – – – Ki vsebujejo 1,5 mas. % ali več mlečne maščobe, 2,5 mas. % ali več mlečnih beljakovin, 5 mas. % ali več sladkorja ali 5 mas. % ali več škroba

               .20

               – Ekstrakti, esence in koncentrati čaja ali maté čaja ter pripravki na osnovi teh ekstraktov, esenc ali koncentratov ali na osnovi čaja ali maté čaja:

               ex .20

               – Drugo, ki vsebuje 1,5 mas. % ali več mlečne maščobe, 2,5 mas. % ali več mlečnih beljakovin, 5 mas. % ali več sladkorja ali 5 mas. % ali več škroba

               2103

               Pripravki za omake in pripravljene omake; kombinirane začimbe in kombinirane mešanice začimb; gorčična moka in zdrob in pripravljena gorčica:

               .20

               – paradižnikov ketchup in druge paradižnikove omake

               .90

               – Drugo:

               ex .90

               – – drugo kot mangov „chutney“, tekoč

               2104

               Juhe in ragu juhe ter pripravki za te juhe; homogenizirana sestavljena živila

               2105

               Sladoled in druge ledene sladice, s kakavom ali brez kakava

               2106

               Živila, ki niso navedena in ne zajeta na drugem mestu:

               .10

               – Beljakovinski koncentrati in teksturirane beljakovinske snovi:

               ex .10

               – – Vsebujoče več kot 1 % mlečnih maščob, 1 % drugih maščob ali več kot 5 % sladkorjev

               .90

               – Drugo

               2208

               Nedenaturiran etanol, z vsebnostjo manj kot 80 vol. %; destilati, likerji in druge alkoholne pijače:

               ex .90

               – Drugo razen nedenaturiranega etanola, z vsebnostjo manj kot 80 vol. % in drugo razen zgoščenega grozdnega soka z dodanim alkoholom

               3501

               Kazein, kazeinati in drugi kazeinski derivati; kazeinska lepila

               .10

               – Kazein

               .90

               – Drugo:

               ex .90

               – – Drugo razen kazeinskih lepil

         TABELA II
   Proizvodi proste trgovine

               HS tarifna številka

               Poimenovanje proizvodov

               0501

               Človeški lasje, surovi, umiti ali neumiti, razmaščeni ali nerazmaščeni; odpadki človeških las

               0502

               Ščetine in dlake domačih ali divjih prašičev; jazbečeva ali druga dlaka za izdelovanje ščetk; odpadki teh ščetin ali dlak

               0503

               Konjska žima in odpadki konjske žime, zloženi v plasteh ali ne, s podlago ali brez podlage

               0505

               Koža in drugi deli ptic, s perjem ali puhom, perje in deli perja (z odrezanimi ali neodrezanimi robovi) ter puh, ki niso vnaprej obdelani, razen s čiščenjem, dezinficiranjem ali pripravljanjem za konzerviranje; prah in odpadki perja ali delov perja

               10

               – Vrsta perja, ki se uporablja za polnjenje, puh

               ex 90

               – Drugo (razen za živalsko krmo)

               0506

               Kosti in strženi rogov, surovi, razmaščeni, enostavno pripravljeni (toda nerazrezani v oblike), namočeni v kislino ali brez želatine; prah in odpadki teh izdelkov

               0507

               Slonova kost, želvovina, kitova kost, dlake kitove kosti, rogovi, parožki, kopita, nohti, kremplji in kljuni, surovi ali enostavno pripravljeno, toda nerazrezano v oblike; prah in odpadki teh izdelkov

               0508

               Korale in podobni materiali, surovi ali enostavno pripravljeni, vendar drugače neobdelani; oklepi mehkužcev, rakov ali iglokožcev, sipine kosti, surovi, enostavno pripravljeni, toda nerazrezani v oblike, prah in odpadki teh izdelkov:

               ex 00

               – Drugo razen za živalsko krmo

               0509

               Naravne spužve živalskega izvora

               0510

               Ambra, siva, kastoreum, cibet in mošus; kantaride; žolči, posušeni ali neposušeni; žleze in druge živalske snovi; sveži, ohlajeni ali zamrznjeni ali kako drugače začasno konzervirani, ki se uporabljajo za proizvodnjo farmacevtskih izdelkov

               0710

               Vrtnine, zamrznjene:

               40

               – Sladka koruza (Zea mays var. saccharata)

               0711

               Vrtnine, začasno konzervirane (npr. z žveplovim dioksidom, v slanici, žveplani vodi ali drugih raztopinah za začasno konzerviranje), vendar v tem stanju neprimerne za takojšnjo prehrano:

               90

               – Druge vrtnine, mešanice vrtnin:

               ex 90

               – – Sladka koruza (Zea mays var. saccharata)

               0901

               Kava, pražena ali nepražena, z ali brez kofeina; lupine in kožice kave; kavni nadomestki, ki vsebujejo kakršen koli odstotek kave

               0902

               Čaj, aromatiziran ali ne

               0903

               Maté čaj

               1212

               Rožiči, morske in druge alge, sladkorna pesa, sladkorni trs, sveži, ohlajeni, zamrznjeni ali sušeni, zmleti ali ne; koščice in jedrca iz sadnih koščic in drugi rastlinski proizvodi (vključno s korenino cikorije, nepraženo, vrste Cichorium intybus sativum), vrst, ki se uporabljajo predvsem za človeško prehrano in niso navedene in ne zajete na drugem mestu:

               ex 20

               – Morske in druge alge (razen za živalsko krmo)

               1302

               Rastlinski sokovi in ekstrakti; pektinske snovi, pektinati in pektati; agar-agar in druge sluzi in sredstva za zgoščevanje, dobljeni iz rastlinskih proizvodov

               1401

               Rastlinski materiali, ki se uporabljajo predvsem za pletarstvo (npr.: bambus, španski trs, trs, rogoz, vrbovo protje, rafija, očiščena žitna slama, beljena ali barvana, in lipovo lubje)

               1402

               Rastlinski materiali, ki se uporabljajo predvsem kot materiali za polnjenje in tapeciranje (npr. kapok, rastlinski lasje, morska trava), vključno s tistimi, ki so pripravljeni v plasteh, s podlago ali brez podlage

               1403

               Rastlinski materiali, ki se uporabljajo predvsem za izdelovanje metel in ščetk (npr. sirek, pisava, pirjevica), tudi v svežnjih in šopih

               1404

               Rastlinski proizvodi, ki niso navedeni in ne zajeti na drugem mestu

               10

               – Surovi rastlinski materiali, ki se uporabljajo predvsem za barvanje ali strojenje

               20

               – Bombažni puhek

               ex 90

               – Drugo (razen za živalsko krmo)

               1505

               Maščobe iz volne in mastne snovi, dobljene iz teh maščob (vključno z lanolinom):

               ex 00

               – Drugo razen za živalsko krmo

               1516

               Masti in olja živalskega ali rastlinska izvora in njihove frakcije, deloma ali v celoti hidrogenirani, interesterificirani, reesterificirani ali elaidinizirani, rafinirani ali nerafinirani, toda nadalje nepredelani:

               20

               – Masti in olja rastlinskega izvora in njihove frakcije:

               ex 20

               – – Hidrogenirano ricinusovo olje, tako imenovani „opalni vosek“

               1517

               Margarina; užitne mešanice ali preparati iz masti ali olj živalskega ali rastlinskega izvora ali frakcij različnih masti ali olj iz tega poglavja, razen jedilnih masti ali olj ali njihovih frakcij iz tar. št. 1516:

               90

               – Drugo:

               ex 90

               – – Užitne mešanice preparatov, ki se uporabljajo pri podmazovanju kalupov

               1518

               Živalske ali rastlinske masti in olja in njihove frakcije, kuhani, oksidirani, dehidrirani, žveplani, pihani, polimerizirani s segrevanjem v vakuumu ali v inertnem plinu ali drugače kemično modificirani, razen tistih iz tar. št. 1516; neužitne mešanice ali preparati iz živalskih ali rastlinskih masti ter olj ali iz frakcije različnih masti ali olj iz tega poglavja, neustrezni za prehrano, ki niso omenjeni in ne zajeti na drugem mestu:

               ex 00

               – Linoksin

               1520

               Glicerin, surov; glicerinske vode in glicerinski lugi

               1521

               Rastlinski voski (razen trigliceridov), čebelji vosek, voski drugih insektov in spermaceti, rafinirani ali nerafinirani, barvani ali nebarvani

               1522

               Degras; ostanki, dobljeni pri predelavi maščobnih substanc ali živalskih ali rastlinskih voskov

               1702

               Drugi sladkorji, vključno s kemično čisto laktozo, maltozo, glukozo in fruktozo, v trdnem stanju; sladkorni sirupi brez dodatkov za aromatiziranje ali barvil; umetni med in mešanice umetnega ter naravnega medu; karamelni sladkor:

               50

               – Kemično čista fruktoza

               90

               – Drugo, vključno z invertnim sladkorjem, in druge mešanice sladkorja in sladkornega sirupa, ki vsebujejo 50 mas. % fruktoze v suhem stanju

               ex 90

               – – Kemično čista maltoza (razen za živalsko krmo)

               1803

               Kakavova masa, razmaščena ali nerazmaščena

               1804

               Kakavovo maslo, maščoba in olje

               1805

               Kakav v prahu, brez dodanega sladkorja ali drugih sladil

               1903

               Tapioka in njeni nadomestki, pripravljeni iz škroba kot kosmiči, zrnca, perle in v podobnih oblikah

               2001

               Vrtnine, sadje, oreški in drugi užitni deli rastlin, pripravljeni ali konzervirani v kisu ali ocetni kislini:

               90

               – Drugo:

               ex 90

               – – Sladka koruza (Zea mays var. saccharata); palmovi srčki; jam, sladek krompir in podobni užitni deli rastlin iz tarifne številke 0714

               2004

               Druge vrtnine, pripravljene ali konzervirane drugače, razen v kisu ali ocetni kislini, zamrznjene, razen proizvodov iz tarifne št. 2006:

               90

               – Druge vrtnine in mešanice vrtnin:

               ex 90

               – – Sladka koruza (Zea mays var. saccharata)

               2005

               Druge vrtnine, pripravljene ali konzervirane drugače, razen v kisu ali ocetni kislini, zamrznjene, razen proizvodov iz tarifne št. 2006:

               80

               – Sladka koruza (Zea mays var. saccharata)

               2006

               Vrtnine, sadje, oreški, sadne lupine in drugi deli rastlin, konzervirani v sladkorju (suhi, glazirani ali kristalizirani):

               ex 00

               – Sladka koruza (Zea mays var. saccharata)

               2007

               Džemi, sadni želeji, marmelade, sadni pireji ali pireji iz oreškov in sadne paste ali paste iz oreškov, dobljeni s toplotno obdelavo, z dodatkom sladkorja ali drugih sladil ali brez njih

               2008

               Sadje, oreški in drugi užitni deli rastlin, drugače pripravljeni ali konzervirani, z dodatkom sladkorja ali drugih sladil ali alkohola ali brez njih, ki niso navedeni ali zajeti na drugem mestu:
               – Oreški, arašidi in druga semena, vključno mešanice:

               11

               – – Arašidi:

               ex 11

               – – – Arašidi, praženi
               – Drugo, vključno z mešanicami, razen tistih iz podštevilke 2008 19:

               91

               – – Palmovi srčki

               99

               – – Drugo:

               ex 99

               – – – Koruza, druga kot sladka koruza (Zea maysvar. saccharata)

               2101

               Ekstrakti, esence in koncentrati kave, pravega čaja ali maté čaja in pripravki na njihovi osnovi ali na osnovi kave, pravega čaja ali maté čaja; pražena cikorija in drugi praženi kavni nadomestki ter njihovi ekstrakti, esence in koncentrati:
               – Ekstrakti, esence in koncentrati kave ter pripravki na osnovi teh ekstraktov, esenc ali koncentratov ali na osnovi kave:

               11

               – – Ekstrakti, esence in koncentrati

               12

               – – Pripravki na osnovi teh ekstraktov, esenc ali koncentratov ali na osnovi kave:

               ex 12

               – – – Ki ne vsebujejo mlečnih maščob, mlečnih beljakovin, sladkorja ali škroba ali ki vsebujejo manj kot 1,5 mas. % mlečnih maščob, 2,5 mas. % mlečnih beljakovin, 5 mas. % sladkorja ali škroba

               20

               – Ekstrakti, esence in koncentrati čaja ali maté čaja ter pripravki na osnovi teh ekstraktov, esenc ali koncentratov ali na osnovi čaja ali maté čaja:

               ex 20

               – – Ki ne vsebujejo mlečnih maščob, mlečnih beljakovin, sladkorja ali škroba ali ki vsebujejo manj kot 1,5 mas. % mlečnih maščob, 2,5 mas. % mlečnih beljakovin, 5 mas. % sladkorja ali škroba

               30

               – Pražena cikorija in drugi praženi kavni nadomestki, njihovi ekstrakti, esence in koncentrati:

               2102

               Kvas (aktiven ali neaktiven); drugi enocelični mikroorganizmi, mrtvi (razen cepiv iz tarifnih št. 3002); pripravljeni pecilni praški:

               ex 10

               – Aktiven kvas (razen pekovskega kvasa in razen za živalsko krmo)

               ex 20

               – Neaktiven kvas; drugi enocelični mikroorganizmi, mrtvi (ne za živalsko krmo)

               30

               – Pripravljeni pecilni praški

               2103

               Pripravki za omake in pripravljene omake, kombinirane začimbe in kombinirane mešanice začimbnih sredstev; gorčična moka in zdrob in pripravljena gorčica:

               10

               – Sojina omaka

               30

               – Gorčična moka in zdrob in pripravljena gorčica:

               ex 30

               – – Gorčična moka in zdrob, razen za živalsko krmo; pripravljena gorčica

               90

               – Drugo:

               ex 90

               – – Mangov „chutney“, tekoč

               2106

               Živila, ki niso navedena in ne zajeta na drugem mestu:

               10

               – Beljakovinski koncentrati in teksturirane beljakovinske snovi:

               ex 10

               – – Drugo, ki vsebuje več kot 1 % mlečnih maščob, 1 % drugih maščobe ali več kot 5 % sladkorjev

               2201

               Vode, vključno z mineralnimi vodami in sodavico, brez sladkorja ali drugih sladil ali arom; led in sneg

               2202

               Vode, vključno mineralne vode in sodavice, s sladkorjem ali drugimi sladili ali sredstvi za aromatiziranje ter druge brezalkoholne pijače, razen sadnih ali zelenjavnih sokov, ki se uvrščajo v tarifno št. 2009:

               10

               – Vode, vključno z mineralnimi vodami in sodavico, s sladkorjem ali drugimi sladili ali sredstvi za aromatiziranje

               ex 90

               – Razen sadnih ali zelenjavnih sokov, razredčenih z vodo ali sodavico

               2203

               Pivo iz slada

               2205

               Vermut in druga vina iz svežega grozdja, aromatizirana z rastlinami ali sredstvi za aromatiziranje

               2207

               Nedenaturiran etanol, z vsebnostjo 80 vol. % ali več; etanol in drugi denaturirani alkoholi, s katero koli vsebnostjo alkohola:

               2208

               Nedenaturiran etanol, z vsebnostjo manj kot 80 vol. %; destilati, likerji in druge alkoholne pijače:

               20

               – Žganja, pridobljena z destilacijo vina in iz grozdja, grozdnega drozga ali grozdnih tropin

               30

               – viskiji

               40

               – rum in tafia

               50

               – gin in brinjevec

               60

               – vodka

               70

               – likerji in krepilne pijače

               2209

               Kis in nadomestki kisa, dobljeni iz ocetne kisline

         TABELA III
   Domače referenčne cene ES in Švice (4)

               Osnovni kmetijski proizvodi

               Švicarska domača referenčna cena
               v CHF za 100 kg neto

               Domača referenčna cena ES
               v CHF za 100 kg neto

               Razlika v švicarski / ES referenčni ceni
               v CHF za 100 kg neto

               Navadna pšenica

               64,00

               19,45

               44,55

               Trda pšenica

               43,22

               28,46

               14,76

               Rž

               58,00

               15,98

               42,02

               Ječmen

               32,46

               11,81

               20,65

               Koruza

               38,97

               18,87

               20,10

               Navadna pšenična moka

               105,88

               27,23

               78,65

               Neposneto mleko v prahu

               607,00

               382,77

               224,23

               Posneto mleko v prahu

               481,04

               295,49

               185,55

               Maslo

               922,00

               336,10 (1)/455,20

               466,80/585,90 (1)

               Sladkor (HS tarifne številke 1701, 1702 in 1703)

               –

               –

               0,00

               Jajca (2)

               250,75

               186,70

               64,05

               Sveži krompir

               42,00

               21,14

               20,86

               Rastlinska mast (3)

               360,00

               147,25

               212,75

         TABELA IV
   Švicarski uvozni režim

               (a)

               Carinska dajatev za proizvode, navedene v dodatku k tej tabeli, je kmetijska komponenta, izračunana na osnovi neto teže. Standardni recepti so določeni v dodatku.

               (b)

               Za proizvode, navedene v dodatku, se naslednji osnovni zneski za osnovne kmetijske proizvode upoštevajo pri izračunu kmetijskih komponent:

                           Osnovni kmetijski proizvodi

                           Uporabljen osnovni znesek od začetka veljavnosti

                           Uporabljen osnovni znesek tri leta po začetku veljavnosti

                           v CHF na 100 kg neto

                           v CHF na 100 kg neto

                           Navadna pšenica

                           40,00

                           38,00

                           Trda pšenica

                           13,00

                           12,00

                           Rž

                           37,00

                           36,00

                           Ječmen

                           18,00

                           18,00

                           Koruza

                           18,00

                           18,00

                           Navadna pšenična moka

                           70,00

                           67,00

                           Neposneto mleko v prahu

                           201,00

                           191,00

                           Posneto mleko v prahu

                           167,00

                           158,00

                           Maslo

                           466,00

                           466,00

                           Sladkor (HS tarifne številke 1701, 1702 in 1703)

                           ,

                           ,

                           Jajca

                           36,00

                           36,00

                           Sveži krompir

                           18,00

                           18,00

                           Rastlinska mast

                           191,00

                           181,00

               (c)

               Carinska dajatev za proizvode, naštete v naslednji tabeli, je enaka nič.

                           Švicarska tarifna številka

                           Opombe

                           1901.9099

                           1904.9020

                           1905.9040

                           2103.2000

                           ex2103.9000

                           Drugo razen mangovega „chutneya“, tekoče

                           2104.3000

                           2106.9010

                           2106.9024

                           2106.9029

                           2106.9030

                           2106.9040

                           2106.9099

                           2208.9099

               (d)

               Od začetka uporabe tega protokola se carinske dajatve, navedene v spodnji tabeli, znižajo na nič v treh enakih letnih korakih.

                           Švicarska tarifna številka

                           Uporabljene dajatve od začetka veljavnosti

                           Uporabljene dajatve eno leto po začetku veljavnosti

                           Uporabljene dajatve dve leti po začetku veljavnosti

                           v CHF na 100 kg neto

                           v CHF na 100 kg neto

                           v CHF na 100 kg neto

                           2208.9021

                           27,30

                           13,70

                           ,

                           2208.9022

                           46,70

                           23,30

                           ,

               (e)

               Tarifne številke, določene v tej tabeli, se nanašajo na tiste, ki se uporabljajo v Švici 1. januarja 2002. Kljub členu 12a tega sporazuma, katere koli morebitne spremembe v tarifni nomenklaturi na pogoje te tabele ne vplivajo.

      (1)  Za proizvode, ki so vključena v sistem pomoči za maslo, odobrene z Uredbo Komisije (ES) št. 2571/97 z dne 15. decembra 1997 o prodaji masla po znižanih cenah in dodeljevanju pomoči za smetano, maslo in koncentrirano maslo za uporabo pri izdelavi peciva, sladoleda in drugih živil.

      (2)  Izhajajo iz cen za jajčni melanž iz ptičjih jajc, ne v lupinah, pomnožene s faktorjem 0,85.

      (3)  Cene za rastlinske masti (za pekovsko in živilsko industrijo) s 100 % vsebnostjo masti.

      (4)  Domače referenčne cene Švice in ES za osnovne kmetijske proizvode, omenjene v členu 3 in 4, ki so navedene v tabeli III, temeljijo na podatkih iz 1. januarja 2002. Skupni odbor podatke pregleda pred uporabo tega protokola.


title: 2005/706/ES: Sklep Evropskega parlamenta in Sveta z dne 7. septembra 2005 o uporabi Solidarnostnega sklada Evropske unije v skladu s točko 3 Medinstitucionalnega sporazuma z dne 7. novembra 2002 med Evropskim parlamentom, Svetom in Komisijo o financiranju Solidarnostnega sklada Evropske unije, ki dopolnjuje Medinstitucionalni sporazum z dne 6. maja 1999 o proračunski disciplini in izboljšanju proračunskega postopka

text:
               14.10.2005

               SL

               Uradni list Evropske unije

               L 269/21

      SKLEP EVROPSKEGA PARLAMENTA IN SVETA

   z dne 7. septembra 2005
   o uporabi Solidarnostnega sklada Evropske unije v skladu s točko 3 Medinstitucionalnega sporazuma z dne 7. novembra 2002 med Evropskim parlamentom, Svetom in Komisijo o financiranju Solidarnostnega sklada Evropske unije, ki dopolnjuje Medinstitucionalni sporazum z dne 6. maja 1999 o proračunski disciplini in izboljšanju proračunskega postopka
   (2005/706/ES)
   EVROPSKI PARLAMENT IN SVET EVROPSKE UNIJE STA –
   ob upoštevanju Medinstitucionalnega sporazuma z dne 7. novembra 2002 med Evropskim parlamentom, Svetom in Komisijo o financiranju Solidarnostnega sklada Evropske unije, ki dopolnjuje Medinstitucionalni sporazum z dne 6. maja 1999 o proračunski disciplini in izboljšanju proračunskega postopka (1), in zlasti točke 3 Sporazuma,
   ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (2),
   ob upoštevanju predloga Komisije,
   ob upoštevanju naslednjega:

               (1)

               Evropska unija je ustanovila Solidarnostni sklad (v nadaljevanju „Sklad“), da bi izkazala solidarnost s prebivalstvom v regijah, ki jih prizadenejo nesreče.

               (2)

               Slovaška je 24. januarja 2005 predložila prošnjo za uporabo Sklada zaradi nesreče, ki jo je povzročilo neurje.

               (3)

               Medinstitucionalni sporazum z dne 7. novembra 2002 omogoča uporabo Sklada do letne zgornje meje v višini 1 milijarde EUR.

               (4)

               Neurje na Slovaškem v novembru 2004 izpolnjuje merila za uporabo Solidarnostnega sklada Evropske unije –

         SKLENILA NASLEDNJE:
   Člen 1
   V okviru splošnega proračuna Evropske unije za proračunsko leto 2005 se iz Solidarnostnega sklada Evropske unije uporabi znesek v višini 5 667 578 EUR v odobritvah za prevzem obveznosti.
   Člen 2
   Ta sklep se objavi v Uradnem listu Evropske unije.

      V Strasbourgu, 7. septembra 2005

            Za Evropski parlament

            Predsednik

         J. BORRELL FONTELLES

            Za Svet

            Predsednik

         D. ALEXANDER

      (1)  UL C 283, 20.11.2002, str. 1.

      (2)  UL L 311, 14.11.2002, str. 3.


title: Sklep Splošnega sodišča z dne 27. januarja 2016 o sodnih počitnicah

text:
               29.3.2016

               SL

               Uradni list Evropske unije

               C 111/2

         SKLEP SPLOŠNEGA SODIŠČA
   z dne 27. januarja 2016
   o sodnih počitnicah
   (2016/C 111/02)
   SPLOŠNO SODIŠČE JE –
   ob upoštevanju člena 41(1) Poslovnika –
   SKLENILO:

      Člen 1

   V sodnem letu, ki se začne 1. septembra 2016, so sodne počitnice v smislu člena 41(2) in (6) Poslovnika:

               —

               božič 2016: od ponedeljka 19. decembra 2016 do vključno nedelje 8. januarja 2017,

               —

               velika noč 2017: od ponedeljka 10. aprila 2017 do vključno nedelje 23. aprila 2017,

               —

               poletje 2017: od petka 21. julija 2017 do vključno nedelje 3. septembra 2017.

      Člen 2

   Ta sklep začne veljati na dan objave v Uradnem listu Evropske unije.

      V Luxembourgu, 27. januarja 2016

            Sodni tajnik

         E. COULON

            Predsednik

         M. JAEGER


title: Sklep Sveta (EU) 2015/799 z dne 18. maja 2015 o pooblastitvi držav članic, da v interesu Evropske unije postanejo pogodbenice Mednarodne konvencije Mednarodne pomorske organizacije o standardih za usposabljanje, izdajanje spričeval in stražarjenje za osebje na ribiških ladjah (Besedilo velja za EGP)

text:
               22.5.2015

               SL

               Uradni list Evropske unije

               L 127/20

         SKLEP SVETA (EU) 2015/799
   z dne 18. maja 2015
   o pooblastitvi držav članic, da v interesu Evropske unije postanejo pogodbenice Mednarodne konvencije Mednarodne pomorske organizacije o standardih za usposabljanje, izdajanje spričeval in stražarjenje za osebje na ribiških ladjah
   (Besedilo velja za EGP)
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 46, člena 53(1) in člena 62 v povezavi s točko (a)(v) člena 218(6) Pogodbe in prvim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju odobritve Evropskega parlamenta (1),
   ob upoštevanju naslednjega:

               (1)

               Mednarodna konvencija Mednarodne pomorske organizacije (v nadaljnjem besedilu: IMO) o standardih za usposabljanje, izdajanje spričeval in stražarjenje za osebje na ribiških ladjah (v nadaljnjem besedilu: konvencija) je bila sprejeta 7. julija 1995 na mednarodni konferenci, ki jo je sklicala IMO v Londonu.

               (2)

               Konvencija je začela veljati 29. septembra 2012.

               (3)

               Konvencija pomembno prispeva k sektorju ribištva na mednarodni ravni s spodbujanjem varnosti življenja in lastnine na morju, s čimer prispeva tudi k varstvu morskega okolja. Zato je zaželeno, da se njene določbe čim prej začnejo izvajati.

               (4)

               Morski ribolov je ena izmed najnevarnejših poklicnih dejavnosti, zato so ustrezno usposabljanje in kvalifikacije temeljnega pomena za zmanjšanje števila nesreč. Vkrcanje osebja na krov ribiških plovil držav članic v nobenem primeru ne bi smelo posegati v pomorsko varnost.

               (5)

               V okviru sporazumov o partnerstvu v trajnostnem ribiškem sektorju (v nadaljnjem besedilu: sporazumov) s tretjimi državami je pomembno, da ima osebje na krovu ribiških ladij, ki plujejo pod zastavo države članice, ustrezne poklicne kvalifikacije, dokazane s potrdili, ki jih priznava država zastave; to omogoča najemanje osebja pod pogoji, ki jih določajo sporazumi. Države članice bi si morale ob uporabi konvencije po svojih najboljših močeh prizadevati, da bi se izognili neskladjem med mednarodnim pravom in pravom Unije, vključno z morebitnimi negativnimi posledicami za sklenitev in izvajanje sporazumov. Poleg tega bi bilo treba spodbujati zadevne tretje države, naj postanejo pogodbenice konvencije.

               (6)

               Evropski parlament, Svet in Komisija spodbujajo varnost na morju in pri delu ter izboljšave na področju poklicnih kvalifikacij osebja na krovu ribiških ladij. Unija finančno podpira usposabljanje v ribiškem sektorju, in sicer prek Evropskega sklada za ribištvo in Evropskega sklada za pomorstvo in ribištvo.

               (7)

               Pravilo 7 poglavja I Priloge h konvenciji glede pravil Unije o priznavanju poklicnih kvalifikacij nekaterih profilov osebja na ribiških ladjah je v izključni pristojnosti Unije in vpliva na določbe Pogodbe in sekundarno pravo Unije, zlasti Direktivo Evropskega parlamenta in Sveta 2005/36/ES (2), kar zadeva državljane Unije, ki imajo ustrezna potrdila, ki jih je izdala država članica ali tretja država.

               (8)

               Unija ne more postati pogodbenica konvencije, saj so njene pogodbenice lahko le države.

               (9)

               Nekatere države članice še niso pogodbenice konvencije, nekatere pa že. Tiste države članice, ki imajo ribiške ladje, ki plujejo pod njihovo zastavo, pristanišča, ki sprejemajo morske ribiške ladje, ki spadajo na področje uporabe konvencije, ali izobraževalne ustanove za osebje na ribiških ladjah in ki še niso pogodbenice konvencije, so pozvane, naj to postanejo.

               (10)

               Dokler ne bodo vse države članice, ki imajo ribiške ladje, ki plujejo pod njihovo zastavo, pristanišča, ki sprejemajo morske ribiške ladje, ki spadajo na področje uporabe konvencije, ali izobraževalne ustanove za osebje na ribiških ladjah, pogodbenice konvencije, bi morale vse države članice, ki so pogodbenice konvencije, uporabljati prožnost, ki jo omogoča konvencija, glede zagotavljanja pravne združljivosti konvencije s pravom Unije, zlasti kar zadeva določbe pravila 10 poglavja I Priloge h konvenciji o ekvivalentih, da bi bila uporaba konvencije usklajena z Direktivo 2005/36/ES.

               (11)

               Vse države članice, ki so pogodbenice konvencije, bi morale ob priznavanju poklicnih kvalifikacij v skladu z Direktivo 2005/36/ES delavcem migrantom iz držav članic, ki niso pogodbenice konvencije, zagotoviti, da so bile poklicne kvalifikacije zadevnih delavcev pregledane in ocenjene kot ustrezajoče minimalnim standardom, določenim v konvenciji.

               (12)

               Svet bi torej moral v skladu s členom 2(1) Pogodbe o delovanju Evropske unije pooblastiti države članice, da v interesu Unije postanejo pogodbenice konvencije –

         SPREJEL NASLEDNJI SKLEP:
   Člen 1
   Države članice so za tiste dele, ki sodijo v pristojnost Unije, pooblaščene, da postanejo pogodbenice Mednarodne konvencije Mednarodne pomorske organizacije o standardih za usposabljanje, izdajanje spričeval in stražarjenje za osebje na ribiških ladjah, sprejete 7. julija 1995.
   Kadar države članice v skladu s členom 4 konvencije poročajo generalnemu sekretarju IMO, po potrebi ob sklicevanju na pravilo 10 poglavja I Priloge h konvenciji predložijo informacije o zadevnih nacionalnih določbah glede priznavanja potrdil o usposobljenosti za osebje na krovu ribiških ladij, ki jih zajema konvencija, pri čemer upoštevajo obveznosti v skladu z zadevnim pravom Unije o priznavanju poklicnih kvalifikacij.
   Člen 2
   Države članice, ki imajo ribiške ladje, ki plujejo pod njihovo zastavo, pristanišča, ki sprejemajo morske ribiške ladje, ki spadajo na področje uporabe konvencije, ali izobraževalne ustanove za osebje na ribiških ladjah in ki še niso pogodbenice konvencije, storijo vse potrebno, da v razumnem času in, če je mogoče, do 23. maja 2017 deponirajo svojo listino o pristopu h konvenciji pri generalnem sekretarju IMO. Komisija predloži Svetu poročilo o pregledu napredka v zvezi s pristopom do 23. maja 2018.
   Člen 3
   Ta sklep je naslovljen na države članice.

      V Bruslju, 18. maja 2015

            Za Svet

            Predsednica

         M. SEILE

      (1)  Še ni objavljena v Uradnem listu.

      (2)  Direktiva Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij (UL L 255, 30.9.2005, str. 22).


title: Sklep Sveta (EU) 2016/630 z dne 11. aprila 2016 o stališču, ki se zavzame v imenu Evropske unije v Skupnem odboru za ponovni sprejem, ustanovljenem na podlagi Sporazuma med Evropsko skupnostjo in Rusko federacijo o ponovnem sprejemu, v zvezi s priporočilom glede prošenj za ponovni sprejem, za namene katerih je treba organizirati razgovore

text:
               26.4.2016

               SL

               Uradni list Evropske unije

               L 110/1

         SKLEP SVETA (EU) 2016/630
   z dne 11. aprila 2016
   o stališču, ki se zavzame v imenu Evropske unije v Skupnem odboru za ponovni sprejem, ustanovljenem na podlagi Sporazuma med Evropsko skupnostjo in Rusko federacijo o ponovnem sprejemu, v zvezi s priporočilom glede prošenj za ponovni sprejem, za namene katerih je treba organizirati razgovore
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti tretjega odstavka člena 79 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Sporazum med Evropsko skupnostjo in Rusko federacijo o ponovnem sprejemu z dne 25. maja 2006 (1) (v nadaljnjem besedilu: Sporazum o ponovnem sprejemu) je začel veljati 1. junija 2007.

               (2)

               S členom 19 Sporazuma o ponovnem sprejemu je bil ustanovljen Skupni odbor za ponovni sprejem, ki je odgovoren za naloge, opredeljene v navedenem členu.

               (3)

               V skladu s točko (b) člena 19(1) Sporazuma o ponovnem sprejemu je naloga Skupnega odbora za ponovni sprejem odločanje o ukrepih, potrebnih za enotno izvrševanje Sporazuma o ponovnem sprejemu.

               (4)

               Razgovor je eden od elementov v postopku ponovnega sprejema iz Sporazuma o ponovnem sprejemu. V skladu s členom 9(4) Sporazuma o ponovnem sprejemu mora biti razgovor organiziran, kadar pogodbenica prosilka k prošnji za ponovni sprejem ne more priložiti nobenega od dokumentov, naštetih v Prilogah 2 in 3 k Sporazumu o ponovnem sprejemu.

               (5)

               Skupni odbor za ponovni sprejem je prvo priporočilo glede prošenj za ponovni sprejem, za namene katerih je treba organizirati razgovore, sprejel 2. junija 2009. Za zagotovitev smernic za situacije, v katerih ni mogoče spoštovati rokov za organizacijo razgovorov in je zato potrebno razgovor preložiti, bi bilo treba navedeno priporočilo dodatno razjasniti z drugim priporočilom.

               (6)

               Zato je primerno, da se določi stališče, ki se zavzame v imenu Unije v Skupnem odboru za ponovni sprejem v zvezi s priporočilom glede prošenj za ponovni sprejem, za namene katerih je treba organizirati razgovore

               (7)

               Sporazum o ponovnem sprejemu je za Združeno krajestvo zavezujoč, zato sodeluje pri sprejetju tega sklepa.

               (8)

               Sporazum o ponovnem sprejemu je za Irsko zavezujoč, zato sodeluje pri sprejetju tega sklepa.

               (9)

               Sporazum o ponovnem sprejemu za Dansko ni zavezujoč in se v njej ne uporablja, zato ne sodeluje pri sprejetju tega sklepa –

         SPREJEL NASLEDNJI SKLEP:
   Edini člen
   1.   Stališče, ki se v imenu Evropske unije zavzame v Skupnem odboru za ponovni sprejem, ustanovljenem s členom 19 Sporazuma med Evropsko skupnostjo in Rusko federacijo o ponovnem sprejemu, o sprejetju priporočila glede prošenj za ponovni sprejem, za namene katerih je treba organizirati razgovore, temelji na osnutku priporočila Skupnega odbora za ponovni sprejem, priloženem k temu sklepu.
   2.   Predstavniki Unije v Skupnem odboru lahko sprejmejo manjše tehnične popravke osnutka priporočila Skupnega odbora za ponovni sprejem brez nadaljnjega sklepa Sveta.

      V Luxembourgu, 11. aprila 2016

            Za Svet

            Predsednik

         M.H.P. VAN DAM

      (1)  UL L 129, 17.5.2007, str. 40.

      OSNUTEK
      PRIPOROČILO št. 2 SKUPNEGA ODBORA ZA PONOVNI SPREJEM, USTANOVLJENEGA S SPORAZUMOM MED EVROPSKO SKUPNOSTJO IN RUSKO FEDERACIJO O PONOVNEM SPREJEMU Z DNE 25. MAJA 2006
      z dne …
      glede prošenj za ponovni sprejem, za namene katerih je treba organizirati razgovore
      ODBOR –
      ob sklicevanju na Sporazum med Evropsko skupnostjo in Rusko federacijo o ponovnem sprejemu z dne 25. maja 2006 (v nadaljnjem besedilu: Sporazum o ponovnem sprejemu) in zlasti člen 19(1) Sporazuma ter člen 6(3) poslovnika Skupnega odbora za ponovni sprejem z dne 25. julija 2007,
      ob upoštevanju naslednjega:

                  (1)

                  Razgovor je eden od elementov v postopku ponovnega sprejema iz Sporazuma o ponovnem sprejemu in bi moral biti v skladu s členom 9(4) organiziran, kadar pogodbenica prosilka k prošnji za ponovni sprejem ne more priložiti nobenega od dokumentov, naštetih v Prilogah 2 in 3 k Sporazumu o ponovnem sprejemu.

                  (2)

                  Odbor je 2. junija 2009 sprejel Priporočilo št. 1 Skupnega odbora za ponovni sprejem glede prošenj za ponovni sprejem, za namene katerih je treba organizirati razgovore (v nadaljnjem besedilu: Priporočilo št. 1).

                  (3)

                  V skladu s točko (f) člena 20(1) Sporazuma o ponovnem sprejemu so lahko posebni dogovori o rokih za obravnavanje prošenj za ponovni sprejem zajeti v dvostranskih protokolih o izvajanju –

            PRIPOROČA NASLEDNJE:

                  1.

                  V skladu z odstavkom 2 Priporočila št. 1 bi moral biti razgovor opravljen v 10 koledarskih dneh od datuma prejetja prošnje za ponovni sprejem iz odstavka 1 Priporočila št. 1, če roki za organizacijo razgovora niso določeni v zadevnih protokolih o izvajanju med Rusko federacijo in državami članicami Evropske unije.

                  2.

                  Če razgovor ni bil organiziran v rokih iz odstavka 1 tega priporočila ali v primeru, da oseba ni bila izročena za namene razgovora, bi država prosilka in zaprošena država morali vzpostaviti potrebne stike in se dogovoriti, da se razgovor nemudoma organizira.

                  3.

                  Če v roku, ki je določen za organizacijo razgovora, država prosilka uradno obvesti zaprošeno državo, da bo izročitev osebe za namene razgovora preložena, bi bilo treba rok iz odstavka 1 tega priporočila ali, kadar je primerno, rok, ki je predviden v zadevnem protokolu o izvajanju, podaljšati do datuma, navedenega v uradnem obvestilu.

                  4.

                  Roki za organizacijo razgovorov ob upoštevanju okoliščin iz odstavka 3 tega priporočila ne bi smeli presegati 60 koledarskih dni od datuma prejetja prošnje za ponovni sprejem, razen če posebne okoliščine zadeve utemeljujejo organizacijo razgovora po tem datumu.

               Za Rusko federacijo

               Za Evropsko unijo


title: Sklep Sveta (EU) 2016/845 z dne 23. maja 2016 o stališču, ki se zavzame v imenu Evropske unije v okviru skupnega odbora, ustanovljenega z Okvirnim sporazumom med Evropsko unijo in njenimi državami članicami na eni strani ter Republiko Korejo na drugi strani, v zvezi s sprejetjem poslovnika skupnega odbora ter ustanovitvijo specializiranih delovnih skupin in sprejetjem njihovega mandata

text:
               28.5.2016

               SL

               Uradni list Evropske unije

               L 141/66

         SKLEP SVETA (EU) 2016/845
   z dne 23. maja 2016
   o stališču, ki se zavzame v imenu Evropske unije v okviru skupnega odbora, ustanovljenega z Okvirnim sporazumom med Evropsko unijo in njenimi državami članicami na eni strani ter Republiko Korejo na drugi strani, v zvezi s sprejetjem poslovnika skupnega odbora ter ustanovitvijo specializiranih delovnih skupin in sprejetjem njihovega mandata
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti členov 207 in 212 v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Okvirni sporazum med Evropsko unijo in njenimi državami članicami na eni strani ter Republiko Korejo na drugi strani (1) (v nadaljnjem besedilu: Sporazum) je začel veljati 1. junija 2014.

               (2)

               Za čim učinkovitejše izvajanje Sporazuma bi bilo treba čim prej vzpostaviti njegov institucionalni okvir, in sicer tako, da skupni odbor sprejme svoj poslovnik.

               (3)

               V skladu s členom 44 Sporazuma je bil ustanovljen skupni odbor, da se med drugim zagotovi ustrezno delovanje in izvajanje Sporazuma (v nadaljnjem besedilu: skupni odbor).

               (4)

               Za čim učinkovitejše izvajanje Sporazuma bi bilo treba sprejeti poslovnik skupnega odbora.

               (5)

               Za omogočanje razprav na strokovni ravni o ključnih področjih, za katera se Sporazum uporablja, se lahko ustanovijo specializirane delovne skupine.

               (6)

               Stališče Unije v okviru skupnega odbora v zvezi s sprejetjem njegovega poslovnika in ustanovitve specializiranih delovnih skupin bi moralo zato temeljiti na priloženih osnutkih sklepov skupnega odbora –

         SPREJEL NASLEDNJI SKLEP:
   Člen 1
   1.   Stališče, ki se v imenu Evropske unije zavzame v okviru skupnega odbora, ustanovljenega v skladu s členom 44 Sporazuma, v zvezi s:

               (a)

               sprejetjem poslovnika skupnega odbora ter

               (b)

               ustanovitvijo specializiranih delovnih skupin in sprejetjem njihovega mandata,

         temelji na osnutkih sklepov skupnega odbora, ki sta priložena temu sklepu.
   2.   Predstavniki Unije v skupnem odboru se lahko dogovorijo o manjših spremembah osnutkov sklepov brez nadaljnjega sklepa Sveta.
   Člen 2
   Ta sklep začne veljati na dan sprejetja.

      V Bruslju, 23. maja 2016

            Za Svet

            Predsednica

         F. MOGHERINI

      (1)  Sklep Sveta 2014/278/EU z dne 12. maja 2014 o sklenitvi Okvirnega sporazuma med Evropsko unijo in njenimi državami članicami na eni strani ter Republiko Korejo na drugi strani, razen zadev v zvezi s ponovnim sprejemom (UL L 145, 16.5.2014, str. 1).

      OSNUTEK
      SKLEP št. 1/2016 SKUPNEGA ODBORA EU IN REPUBLIKE KOREJE
      z dne …
      o sprejetju poslovnika
      SKUPNI ODBOR EU IN REPUBLIKE KOREJE JE –
      ob upoštevanju Okvirnega sporazuma med Evropsko unijo in njenimi državami članicami na eni strani ter Republiko Korejo na drugi strani (v nadaljnjem besedilu: Sporazum) in zlasti člena 44 Sporazuma,
      ob upoštevanju naslednjega:

                  (1)

                  Sporazum je začel veljati 1. junija 2014.

                  (2)

                  Za čim učinkovitejše izvajanje Sporazuma bi bilo treba sprejeti poslovnik skupnega odbora –

            SPREJEL NASLEDNJI SKLEP:
      Edini člen
      Sprejme se poslovnik skupnega odbora, kot je določen v Prilogi k temu sklepu.

         V …,

               Za skupni odbor EU in Republike Koreje

               Predsednik

         PRILOGA

            POSLOVNIK SKUPNEGA ODBORA

         Člen 1
         Sestava in predsedstvo
         1.   Skupni odbor, ustanovljen v skladu s členom 44 Okvirnega sporazuma med Evropsko unijo in njenimi državami članicami na eni strani ter Republiko Korejo na drugi strani (v nadaljnjem besedilu: Sporazum), opravlja svoje naloge, kot je določeno v členu 44 Sporazuma.
         2.   Skupni odbor sestavljajo predstavniki obeh pogodbenic na ustrezni ravni.
         3.   Skupnemu odboru izmenično predseduje vsaka od pogodbenic, in sicer za obdobje enega koledarskega leta. Skupnemu odboru predseduje visoki predstavnik Unije za zunanje zadeve in varnostno politiko ali minister za zunanje zadeve Republike Koreje. Predsednik lahko prenese svoja pooblastila.
         4.   Prvo obdobje se začne z datumom prve seje skupnega odbora in se konča 31. decembra istega leta.
         Člen 2
         Seje
         1.   Skupni odbor se običajno sestane enkrat na leto. Seje skupnega odbora skliče predsednik in potekajo izmenično v Bruslju in Seulu na medsebojno dogovorjen datum. Na zahtevo ene od pogodbenic se lahko organizirajo izredne seje skupnega odbora, če se pogodbenici s tem strinjata.
         2.   Skupni odbor se običajno sestane na ravni visokih uradnikov, razen če se pogodbenici dogovorita drugače.
         Člen 3
         Javnost
         Če ni določeno drugače, seje skupnega odbora niso javne.
         Člen 4
         Udeleženci
         1.   Sekretariat pred vsako sejo obvesti predsednika o predvideni sestavi delegacije vsake pogodbenice.
         2.   Po potrebi in na podlagi medsebojnega dogovora pogodbenic se lahko na seje skupnega odbora povabijo strokovnjaki ali predstavniki drugih teles kot opazovalci ali z namenom, da podajo informacije o določeni zadevi.
         Člen 5
         Sekretariat
         Predstavnik Evropske službe za zunanje delovanje in predstavnik ministrstva za zunanje zadeve Republike Koreje delujeta skupaj kot sekretarja skupnega odbora. Vsa sporočila za predsednika skupnega odbora in od njega se posredujejo sekretarjema. Korespondenca za predsednika skupnega odbora in od njega je lahko v kakršni koli pisni obliki, vključno z elektronsko pošto.
         Člen 6
         Dnevni red sej
         1.   Predsednik za vsako sejo sestavi začasni dnevni red. Začasni dnevni red se skupaj z ustreznimi dokumenti pošlje drugi pogodbenici najpozneje 15 dni pred začetkom seje.
         2.   Začasni dnevni red vključuje točke, ki so bile predložene predsedniku najpozneje 21 dni pred začetkom seje.
         3.   Skupni odbor na začetku vsake seje sprejme dnevni red. Poleg točk, ki so že na začasnem dnevnem redu, se lahko na dnevni red uvrstijo tudi druge točke, če se pogodbenici s tem strinjata.
         4.   Predsednik lahko po dogovoru z obema pogodbenicama skrajša roke iz odstavka 1, da se upoštevajo zahteve posamezne zadeve.
         Člen 7
         Zapisnik
         1.   Sekretarja skupaj pripravita osnutek zapisnika vsake seje, običajno v 30 koledarskih dneh od datuma seje. Osnutek zapisnika temelji na predsednikovem povzetku zaključkov, ki jih je dosegel skupni odbor.
         2.   Pogodbenici potrdita zapisnik v 45 koledarskih dneh od datuma seje ali od katerega koli drugega datuma, dogovorjenega med pogodbenicama. Ko se doseže dogovor o osnutku zapisnika, predsednik in sekretarja podpišejo dva izvirnika. Vsaka pogodbenica prejme po en izvirnik.
         Člen 8
         Posvetovanja
         1.   Kadar skupni odbor sprejme sklepe ali priporočila, se taki akti naslovijo „sklep“ oziroma „priporočilo“, naslovu pa sledijo zaporedna številka, datum sprejetja in opis vsebine. V vsakem sklepu je naveden datum začetka njegove veljavnosti. Sklepi in priporočila skupnega odbora se sprejmejo z medsebojnim dogovorom pogodbenic.
         2.   Skupni odbor lahko sprejme sklepe ali poda priporočila po pisnem postopku, če se pogodbenici s tem strinjata. Na podlagi medsebojnega dogovora pogodbenic se lahko predvidi rok za zaključek pisnega postopka, ob koncu katerega lahko predsednik skupnega odbora, razen če ena od pogodbenic sporoči drugače, razglasi, da je bil dosežen medsebojni dogovor.
         3.   Sklepi in priporočila, ki jih sprejme skupni odbor, se izdajo v dveh verodostojnih izvirnikih, ki ju podpiše predsednik skupnega odbora.
         4.   Vsaka pogodbenica se lahko odloči, ali bo sklepe in priporočila skupnega odbora objavila v svojem uradnem glasilu.
         Člen 9
         Korespondenca
         1.   Korespondenca, naslovljena na skupni odbor, se naslovi na enega od sekretarjev, ki nato o njej obvesti drugega sekretarja.
         2.   Sekretariat zagotovi, da se korespondenca, naslovljena na skupni odbor, posreduje predsedniku in po potrebi razpošlje kot dokumentacija iz člena 10 tega poslovnika.
         3.   Sekretariat korespondenco predsednika pošlje pogodbenicam in po potrebi razpošlje kot dokumentacijo iz člena 10 tega poslovnika.
         Člen 10
         Dokumentacija
         1.   Kadar posvetovanja skupnega odbora temeljijo na pisnih spremnih dokumentih, sekretariat te dokumente oštevilči in razpošlje članom.
         2.   Vsak sekretar je odgovoren za posredovanje dokumentov ustreznim članom njegove pogodbenice v skupnem odboru, pri čemer kopijo vedno pošlje v vednost drugemu sekretarju.
         Člen 11
         Stroški
         1.   Vsaka pogodbenica krije vse svoje stroške v zvezi z osebjem, potovanjem in bivanjem ter poštnimi in telekomunikacijskimi storitvami, nastale zaradi udeležbe na sejah skupnega odbora.
         2.   Stroške, povezane z organizacijo sej in razmnoževanjem dokumentov, krije pogodbenica, ki je gostiteljica seje.
         Člen 12
         Sprememba poslovnika
         Ta poslovnik se lahko spremeni na podlagi medsebojnega dogovora pogodbenic v skladu s členom 8.
         Člen 13
         Specializirane delovne skupine
         1.   Skupni odbor se lahko odloči, da ustanovi dodatne specializirane delovne skupine, ki mu pomagajo pri izvajanju njegovih nalog.
         2.   Skupni odbor se lahko odloči, da razpusti katero koli obstoječo specializirano delovno skupino, opredeli ali spremeni njen mandat ali ustanovi dodatne specializirane delovne skupine.
         3.   Specializirane delovne skupine poročajo skupnemu odboru po vsaki seji.
         4.   Specializirane delovne skupine nimajo nobene pristojnosti za odločanje, vendar lahko predložijo priporočila skupnemu odboru.

      OSNUTEK
      SKLEP št. 2/2016 SKUPNEGA ODBORA EU IN REPUBLIKE KOREJE
      z dne …
      o ustanovitvi specializiranih delovnih skupin in sprejetju njihovega mandata
      SKUPNI ODBOR EU IN REPUBLIKE KOREJE JE –
      ob upoštevanju Okvirnega sporazuma med Evropsko unijo in njenimi državami članicami na eni strani ter Republiko Korejo na drugi strani (v nadaljnjem besedilu: Sporazum) in zlasti člena 44 Sporazuma, ter ob upoštevanju člena 13 poslovnika skupnega odbora,
      ob upoštevanju naslednjega:

                  (1)

                  Za omogočanje razprav na strokovni ravni o ključnih področjih, za katera se Sporazum uporablja, bi bilo treba ustanoviti specializirane delovne skupine. Po dogovoru pogodbenic je mogoče spremeniti tako seznam specializiranih delovnih skupin kot tudi področje delovanja vsake od njih.

                  (2)

                  V skladu s členom 13 poslovnika skupnega odbora lahko skupni odbor ustanovi specializirane delovne skupine, ki mu pomagajo pri izvajanju njegovih nalog –

            SPREJEL NASLEDNJI SKLEP:
      Edini člen
      Ustanovijo se specializirane delovne skupine iz Priloge I k temu sklepu. Mandat specializiranih delovnih skupin je tak, kakor je določen v Prilogi II k temu sklepu.

         V …,

               Za skupni odbor EU in Republike Koreje

               Predsednik

         PRILOGA I

            SPECIALIZIRANE DELOVNE SKUPINE SKUPNEGA ODBORA EU IN REPUBLIKE KOREJE

                     (1)

                     Specializirana delovna skupina za energijo, okolje in podnebne spremembe

                     (2)

                     Specializirana delovna skupina za boj proti terorizmu

         PRILOGA II

            MANDAT SPECIALIZIRANIH DELOVNIH SKUPIN, USTANOVLJENIH V SKLADU Z OKVIRNIM SPORAZUMOM MED EVROPSKO UNIJO IN NJENIMI DRŽAVAMI ČLANICAMI NA ENI STRANI TER REPUBLIKO KOREJO NA DRUGI STRANI

         Člen 1
         1.   Vsaka specializirana delovna skupina lahko na svojih sejah obravnava izvajanje Sporazuma na področjih, ki jih zajema.
         2.   Specializirane delovne skupine lahko obravnavajo tudi zadeve ali posebne projekte, povezane z ustreznim področjem dvostranskega sodelovanja.
         3.   Obravnavajo lahko tudi posamezne zadeve, če to zahteva ena od pogodbenic.
         Člen 2
         Specializirane delovne skupine delujejo v okviru pooblastil skupnega odbora. Poročajo predsedniku skupnega odbora ter mu posredujejo zapisnike in zaključke v 30 koledarskih dneh po vsaki seji.
         Člen 3
         Specializirane delovne skupine sestavljajo predstavniki pogodbenic.
         Po dogovoru pogodbenic lahko specializirane delovne skupine na svoje seje po potrebi povabijo strokovnjake in se posvetujejo z njimi glede določenih točk dnevnega reda.
         Člen 4
         Specializiranim delovnim skupinam izmenično predseduje vsaka od pogodbenic v skladu s poslovnikom skupnega odbora.
         Člen 5
         Predstavnik Evropske službe za zunanje delovanje in predstavnik ministrstva za zunanje zadeve Republike Koreje delujeta skupaj kot sekretarja specializiranih delovnih skupin. Vsa sporočila v zvezi z določeno specializirano delovno skupino se posredujejo sekretarjema.
         Člen 6
         1.   Specializirane delovne skupine se sestanejo po dogovoru pogodbenic, ko to zahtevajo okoliščine, in sicer na podlagi pisne zahteve ene od pogodbenic. Vsaka seja poteka na kraju in ob času, o katerem se dogovorita pogodbenici.
         2.   Na zahtevo ene od pogodbenic za sejo specializirane delovne skupine sekretar druge pogodbenice odgovori v 15 delovnih dneh od njenega prejema.
         3.   V posebej nujnih primerih se lahko seje specializiranih delovnih skupin skličejo v krajšem času, če se pogodbenici s tem strinjata.
         4.   Predsednik je pred vsako sejo obveščen o predvideni sestavi delegacije vsake pogodbenice.
         5.   Seje specializiranih delovnih skupin skupaj skličeta sekretarja.
         Člen 7
         Točke za uvrstitev na dnevni red se predložijo sekretarjema najmanj 15 delovnih dni pred datumom zadevne seje specializirane delovne skupine. Vsa spremna dokumentacija se pošlje sekretarjema najmanj 10 delovnih dni pred sejo. Sekretarja posredujeta osnutek dnevnega reda najpozneje 5 delovnih dni pred sejo. Končni dnevni red se sprejme po dogovoru obeh pogodbenic. V izjemnih okoliščinah se lahko po dogovoru pogodbenic točke dodajo na dnevni red v krajšem roku.
         Člen 8
         Za vsako sejo se pripravi zapisnik.
         Če ni določeno drugače, seje specializiranih delovnih skupin niso javne.


title: Sklep Sveta 2010/801/SZVP z dne 22. decembra 2010 o spremembi Sklepa Sveta 2010/656/SZVP o podaljšanju omejevalnih ukrepov proti Slonokoščeni obali

text:
               23.12.2010

               SL

               Uradni list Evropske unije

               L 341/45

         SKLEP SVETA 2010/801/SZVP
   z dne 22. decembra 2010
   o spremembi Sklepa Sveta 2010/656/SZVP o podaljšanju omejevalnih ukrepov proti Slonokoščeni obali
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 29. oktobra 2010 sprejel Sklep 2010/656/SZVP o podaljšanju omejevalnih ukrepov proti Slonokoščeni obali (1).

               (2)

               Svet je 13. decembra poudaril pomen predsedniških volitev 31. oktobra in 28. novembra 2010 za ponovno vzpostavitev miru in stabilnosti v Slonokoščeni obali in poudaril, da je treba suvereno izraženo voljo prebivalcev te države obvezno spoštovati.

               (3)

               Poleg tega je Svet sklenil, da sprejme omejevalne ukrepe proti osebam, ki ovirajo proces vzpostavitve miru in dosego nacionalne sprave ter zlasti ogrožajo uspešni zaključek volilnega procesa –

         SPREJEL NASLEDNJI SKLEP:
   Člen 1
   Sklep 2010/656/SZVP se spremeni:

               1)

               Člen 4 se nadomesti z naslednjim besedilom:
               „Člen 4
               1.   Države članice sprejmejo potrebne ukrepe, s katerimi preprečijo, da bi na njihovo ozemlje vstopale ali čezenj potovale:

                           a)

                           osebe iz Priloge I, ki jih določi Odbor za sankcije ter ogrožajo proces vzpostavitve miru in dosego nacionalne sprave v Slonokoščeni obali, zlasti tiste, ki preprečujejo izvajanje sporazumov Linas-Marcoussis in Accra III, vse druge osebe, ki bi bile na podlagi ustreznih informacij spoznane za odgovorne za grobe kršitve človekovih pravic in mednarodnega humanitarnega prava v Slonokoščeni obali, vse druge osebe, ki javno spodbujajo sovraštvo in nasilje, ter vse druge osebe, za katere bi Odbor za sankcije spoznal, da kršijo ukrepe iz odstavka 7 Resolucije VS ZN 1572 (2004);

                           b)

                           osebe iz Priloge II, ki niso vključene na seznam iz Priloge I, ki ovirajo proces vzpostavitve miru in dosego nacionalne sprave ter ogrožajo uspešni zaključek volilnega procesa.

                     2.   Določbe odstavka 1 držav članic ne zavezujejo k temu, da lastnim državljanom zavrnejo vstop na svoje ozemlje.
               3.   Točka (a) odstavka 1 se ne uporablja v primeru, da Odbor za sankcije odloči:

                           a)

                           da je potovanje upravičeno zaradi nujnih humanitarnih potreb, vključno z verskimi obveznostmi;

                           b)

                           da bi takšna izjema pospešila uresničevanje ciljev iz resolucij VSZN, zlasti vzpostavitev miru in dosego nacionalne sprave v Slonokoščeni obali ter stabilnost na tem območju.

                     4.   Odstavek 1 ne vpliva na primere, ko posamezno državo članico zavezuje obveznost mednarodnega prava, in sicer:

                           i)

                           kot državo gostiteljico mednarodne medvladne organizacije;

                           ii)

                           kot državo gostiteljico mednarodne konference, sklicane s strani Združenih narodov ali pod njihovim pokroviteljstvom;

                           iii)

                           v skladu z večstranskim sporazumom o dodeljenih privilegijih in imunitetah;

                           iv)

                           v okviru Lateranske pogodbe, ki sta jo leta 1929 sklenila Sveti sedež (Vatikanska mestna država) in Italija.

                     5.   Odstavek 4 se uporablja tudi v primerih, ko je država članica gostiteljica Organizacije za varnost in sodelovanje v Evropi (OVSE).
               6.   Svet je ustrezno obveščen o vseh primerih, ko država članica odobri izvzetje v skladu z odstavkom 4 ali 5.
               7.   Države članice lahko odobrijo izvzetje iz ukrepov, uvedenih na podlagi točke (b) odstavka 1, kadar je potovanje utemeljeno z nujnimi humanitarnimi potrebami ali udeležbo na medvladnih srečanjih, vključno s tistimi, za katera je dala pobudo Evropska unija, ali jih gosti država članica, ki predseduje OVSE, in na katerih poteka politični dialog za neposredno podporo demokraciji, človekovim pravicam in pravni državi v Slonokoščeni obali.
               8.   Država članica, ki želi odobriti izvzetje iz odstavka 7, o tem pisno obvesti Svet. Izjema se šteje za odobreno, razen če en ali več članov Sveta ne vloži pisnega ugovora v dveh delovnih dneh po prejemu zadevnega uradnega obvestila. Če en ali več članov Sveta vloži ugovor, lahko Svet s kvalificirano večino odloči, da bo predlagano izvzetje odobril.
               9.   Kadar država članica na podlagi odstavkov 4, 5 in 7 osebam s seznama v prilogah I in II dovoli vstop na svoje ozemlje ali tranzit prek njega, se to dovoljenje omeji na namen, za katerega je bilo odobreno, in na osebe, na katere se nanaša.“.

               2)

               V členu 5 se odstavek 1 nadomesti z naslednjim besedilom:
               „1.   Zamrznejo se vsa sredstva in gospodarski viri, ki so v lasti ali jih neposredno ali posredno nadzorujejo osebe ali subjekti, ki jih na podlagi točke (a) odstavka 1 člena 4 določi Odbor za sankcije, ali pa so v lasti ali jih neposredno ali posredno nadzorujejo ti subjekti ali te osebe ali kakršne koli osebe, ki delujejo v njihovem imenu ali po njihovih navodilih, kakor določi Odbor za sankcije.
               Seznam oseb iz odstavka 1 je v Prilogi I.“

               3)

               Člen 6 se nadomesti z naslednjim besedilom:
               „Člen 6
               1.   Svet sestavi seznam iz Priloge in ga spreminja na podlagi odločitev Varnostnega sveta Združenih narodov ali Odbora za sankcije.
               2.   Svet na predlog držav članic ali visokega predstavnika Unije za zunanje zadeve in varnostno politiko sestavi seznam v Prilogi II in ga spremeni.“

               4)

               Člen 7 se nadomesti z naslednjim besedilom:
               „Člen 7
               1.   Če Varnostni svet ali Odbor za sankcije določi osebo ali subjekt, Svet to osebo ali subjekt vključi na seznam iz Priloge I.
               2.   Če se Svet odloči, da bodo za določeno osebo ali subjekt veljali ukrepi, navedeni v točki (b) odstavka 1 člena 4, Prilogo II ustrezno spremeni.
               3.   Svet o svojem sklepu in razlogih za vključitev na seznam obvesti zadevno osebo ali subjekt, bodisi neposredno, če je naslov znan, bodisi z objavo uradnega obvestila, s tem pa navedeni osebi ali subjektu da možnost, da predloži pripombe.
               4.   Če so predložene pripombe ali novi tehtni dokazi, Svet pregleda svojo odločitev in o tem ustrezno obvesti zadevno osebo ali subjekt.“

               5)

               Člen 8 se nadomesti z naslednjim besedilom:
               „Člen 8
               1.   V prilogah I in II so navedeni razlogi za uvrstitev oseb in subjektov na seznam; te, kar zadeva Prilogo I, zagotovi Varnostni svet ali Odbor za sankcije.
               2.   Prilogi I in II vsebujeta tudi podatke, če so ti na voljo, potrebne za identifikacijo zadevnih oseb ali subjektov, ki jih, kar zadeva Prilogo I, posreduje Varnostni svet ali Odbor za sankcije. Pri osebah lahko ti podatki vključujejo ime in priimek, pa tudi vzdevke, datum in kraj rojstva, državljanstvo, številki potnega lista in osebne izkaznice, spol, naslov, če je znan, ter funkcijo ali poklic. Pri subjektih lahko ti podatki vključujejo imena, kraj in datum vpisa, številko vpisa in sedež podjetja. V Prilogo I se vključi tudi datum določitve s strani Varnostnega sveta ali Odbora za sankcije.“

               6)

               Člen 10 se nadomesti z naslednjim besedilom:
               „Člen 10
               1.   Ta sklep začne veljati na dan sprejetja.
               2.   Po potrebi se pregleda, spremeni ali razveljavi v skladu z ustreznimi sklepi Varnostnega sveta Združenih narodov.
               3.   Ukrepi iz točke (b) odstavka 1 člena 4 se pregledajo v rednih časovnih presledkih in vsaj vsakih dvanajst mesecev. Za zadevne osebe in subjekte prenehajo veljati, če Svet v skladu s postopkom iz odstavka 2 člena 6 ugotovi, da pogoji za njihovo veljavnost niso več izpolnjeni.“

         Člen 2
   Priloga k Sklepu 2010/656/SZVP postane Priloga I in njen naslov se nadomesti z naslednjim besedilom:

   Člen 3
   Besedilo Priloge k temu sklepu se doda kot Priloga II k Sklepu 2010/656/SZVP.
   Člen 4
   Ta sklep začne veljati na dan sprejetja.

      V Bruslju, 22. decembra 2010

            Za Svet

            Predsednik

         S. VANACKERE

      (1)  UL L 285, 30.10.2010, str. 28.
   PRILOGA

         „PRILOGA II

            Seznam oseb iz točke (b) odstavka 1 člena 4(1)(b)

                     Ime
                     (in morebitni vzdevki)

                     Podatki za ugotavljanje istovetnosti

                     Razlogi za uvrstitev na seznam

                     1.

                     Pascal Affi N’Guessan

                     Datum rojstva: 1. januar 1953 Kraj rojstva: Bouadikro
                     Št. potnega lista: PD-AE 09DD00013.

                     Generalni sekretar Ljudske fronte Slonokoščene obale (FPI), nekdanji predsednik vlade.
                     Zastopanje radikalnih stališč in aktivno dezinformiranje.
                     Spodbujanje nasilja.

                     2.

                     podpolkovnik Nathanaël Ahouman Brouha

                     Datum rojstva: 6. junij 1960

                     Poveljnik Organizacije za varnost predsedstva republike.
                     Sodeloval pri zatiranju 25. marca 2004.
                     Član smrtnega voda (Escadrons de la mort).

                     3.

                     Gilbert Marie Aké N'Gbo

                     Datum rojstva: 8. oktober 1955 Kraj rojstva: Abidžan
                     Št. potnega lista: 08 AA 61107

                     Domnevno predsednik vlade ter minister za načrtovanje in razvoj.

                     4.

                     Pierre Israël Amessan Brou

                     Generalni direktor Radia in televizije Slonokoščene obale.
                     Odgovoren za kampanjo dezinformiranja.

                     5.

                     Frank Anderson Kouassi

                     Predsednik Nacionalnega sveta za avdiovizualne komunikacije.
                     Aktivno sodeloval pri kampanji dezinformiranja.

                     6.

                     Nadiana Bamba

                     Datum rojstva: 13. junij 1974 Kraj rojstva: Abidžan
                     Št. potnega lista: PD - AE 061 FP 04

                     Direktorica časopisne hiše: časnik Notre voie.

                     Odgovorna za kampanjo dezinformiranja ter spodbujanje sovraštva in nasilja med skupnostmi.

                     7.

                     Kadet Bertin

                     Datum rojstva: približno leta 1957 Kraj rojstva: Mama

                     Svetovalec za varnost pri g. Gbagbu.
                     Odgovoren za trgovanje z orožjem za „predsedstvo“.

                     8.

                     general Dogbo Blé

                     Datum rojstva: 2. februar 1959 Kraj rojstva: Daloa

                     Vodja korpusa republikanske garde.
                     Sodeloval pri ofenzivi od 4. do 6. novembra 2004 ter pri dogodkih v Abidžanu, ki so sledili ofenzivi. Član smrtnega voda (Escadrons de la mort).
                     Sodeloval pri zatiranju ljudskih gibanj.

                     9.

                     Paul Antoine Bohoun Bouabré

                     Datum rojstva: 9. februar 1957 Kraj rojstva: Issia
                     Št. potnega lista: PD AE 015 FO 02

                     Nekdanji minister za načrtovanje in razvoj.

                     10.

                     namestnik prefekta Oulaï Delefosse

                     Nekdanji uradnik za zvezo sile Lima.
                     Pristojen za Rodoljubno unijo za odporniško gibanje Velikega zahoda.
                     Odgovoren za napade na vojake sile Licorne.
                     Sodeloval pri novačenju plačanih liberijskih vojakov.
                     Vodja milice za Gbagba.
                     Sodeloval pri izsiljevanju.

                     11.

                     admiral Vagba Faussignau

                     Datum rojstva: 31. december 1954 Kraj rojstva: Bobia

                     Poveljnik mornarice Slonokoščene obale, namestnik načelnika generalštaba

                     12.

                     duhovnik Gammi

                     Vodja gibanja Slonokoščene obale za osvoboditev zahoda Slonokoščene obale (MILOCI).
                     Vpleten v napade v kraju Logouale (28. februarja 2005).
                     Sodeloval pri izsiljevanju tujega prebivalstva in etničnih manjšin na zahodu novembra in decembra 2010.

                     13.

                     Laurent Gbagbo

                     Datum rojstva: 31. maj 1945 Kraj rojstva: Gagnoa

                     Domnevno predsednik republike

                     14.

                     Simone Gbagbo

                     Datum rojstva: 20. junij 1949 Kraj rojstva: Moossou

                     Soproga g. Gbagba.
                     Predsednica Ljudske fronte Slonokoščene obale (FPI) v nacionalni skupščini. Osumljena vzdrževanja vzporednih politično-verskih mrež, ki nasprotujejo mednarodnim resolucijam.

                     15.

                     general Guiai Bi Poin

                     Datum rojstva: 31. december 1954 Kraj rojstva: Gounela

                     vodja Centra za poveljevanje varnostnim operacijam (CECOS).
                     Sodeloval pri zatiranju marca 2004.
                     Sodeloval pri dogodkih v hotelu Ivoire (novembra 2004).
                     Sodeloval pri zatiranju ljudskih gibanj februarja, novembra in decembra 2010.

                     16.

                     Denis Maho Glofiei

                     Kraj rojstva: Val de Marne

                     Odgovoren za osvobodilno fronto Velikega zahoda (FLGO).
                     Vodja milice za Gbagba.
                     Sodeloval pri izsiljevanjih.

                     17.

                     stotnik Anselme Séka Yapo

                     Datum rojstva: 2. maj 1973 Kraj rojstva: Adzopé

                     Telesni stražar ge. Gbagbo.
                     Član smrtnega voda (Escadrons de la mort). Sodeloval pri izsiljevanjih in umorih.

                     18.

                     Désiré Tagro

                     Datum rojstva: 27. januar 1959 Kraj rojstva: Isia
                     Št. potnega lista: PD - AE 065FH08.

                     Domnevno ministre za notranje zadeve, generalni sekretar „predsedstva“.
                     Sodeloval pri nasilnem zatiranju ljudskih gibanj februarja, novembra in decembra 2010.

                     19.

                     Paul Yao N'Dré

                     Datum rojstva: 29. december 1956

                     Predsednik ustavnega sveta.
                     Zavestno potrdil poneverjen izid predsedniških volitev 31. oktobra 2010 in 28. novembra 2010.“


title: Sklep Sveta 2008/733/SZVP z dne 15. septembra 2008 o izvajanju Skupnega stališča 2004/694/SZVP o nadaljnjih ukrepih v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)

text:
               16.9.2008

               SL

               Uradni list Evropske unije

               L 247/63

      SKLEP SVETA 2008/733/SZVP
   z dne 15. septembra 2008
   o izvajanju Skupnega stališča 2004/694/SZVP o nadaljnjih ukrepih v podporo učinkovitemu izvajanju mandata Mednarodnega kazenskega sodišča za nekdanjo Jugoslavijo (MKSJ)
   SVET EVROPSKE UNIJE JE –
   ob upoštevanju Skupnega stališča 2004/694/SZVP (1) in zlasti člena 2 Skupnega stališča v povezavi z drugo alineo člena 23(2) Pogodbe o Evropski uniji,
   ob upoštevanju naslednjega:

               (1)

               Svet je v skladu z določbami Skupnega stališča 2004/694/SZVP sprejel ukrepe za zamrznitev vseh sredstev in gospodarskih virov fizičnih oseb iz Priloge k navedenemu skupnemu stališču, ki so bile obtožene pred MKSJ.

               (2)

               Ker je bil g. Radovan KARADŽIĆ 30. julija 2008 premeščen v pripor MKSJ, bi bilo treba njegovo ime črtati s seznama.

               (3)

               Seznam iz Priloge k Skupnemu stališču 2004/694/SZVP bi bilo zato treba ustrezno spremeniti –

         SKLENIL:
   Člen 1
   Priloga k Skupnemu stališču 2004/694/SZVP se nadomesti s Prilogo k temu sklepu.
   Člen 2
   Ta sklep začne učinkovati na dan sprejetja.
   Člen 3
   Ta sklep se objavi v Uradnem listu Evropske unije.

      V Bruslju, 15. septembra 2008

            Za Svet

            Predsednik

         B. KOUCHNER

      (1)  UL L 315, 14.10.2004, str. 52.

      PRILOGA

            „PRILOGA
            Seznam oseb iz člena 1

                        Oseba

                        Razlog

                        1.

                        Ime: HADŽIĆ Goran (spol: M)
                        Datum rojstva: 7.9.1958
                        Kraj rojstva: Vinkovci, Hrvaška
                        Državljan Srbije

                        Obtožen pred MKSJ in še vedno na prostosti
                        Obtožnica: 4. junija 2004
                        Zadeva št.: IT-04-75

                        2.

                        Ime: MLADIĆ Ratko (spol: M)
                        Datum rojstva: 12.3.1948
                        Kraj rojstva: Božanovići, Občina Kalinovik, Bosna in Hercegovina
                        Državljan Bosne in Hercegovine

                        Obtožen pred MKSJ in še vedno na prostosti
                        Prva obtožnica: 25. julija 1995; druga obtožnica: 16. novembra 1995; spremenjena obtožnica: 8. novembra 2002
                        Zadeva št.: IT-95-5/18“


title: Sklep Sveta z dne 18. septembra 1995 o pristopu Skupnosti k Sporazumu o ustanovitvi Komisije za tuna v Indijskem oceanu

text:
Pomembno pravno obvestilo

|

31995D0399

Uradni list L 236 , 05/10/1995 str. 0024 - 0024

		Sklep Svetaz dne 18. septembra 1995o pristopu Skupnosti k Sporazumu o ustanovitvi Komisije za tuna v Indijskem oceanu(95/399/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 43 Pogodbe skupaj s prvim stavkom člena 228(2) in prvim pododstavkom člena 228(3) Pogodbe,ob upoštevanju predloga Komisije,ob upoštevanju mnenja Evropskega parlamenta [1],ker je Skupnost podpisala Konvencijo Združenih narodov o pomorskem pravu, ki od vseh članov mednarodne skupnosti zahteva, da sodelujejo pri ohranjanju in upravljanju morskih bioloških virov;ker je v primeru morskega ribolova Skupnost odgovorna za sprejetje ukrepov za ohranitev in upravljanje ribolovnih virov ter sklenitev s tem povezanih pogodbenih dogovorov s tretjimi državami in mednarodnimi organizacijami;ker je Skupnost v ta namen sodelovala pri mednarodnih pogajanjih, ki so dosegla vrhunec z odobritvijo Sporazuma Organizacije Združenih narodov za prehrano in kmetijstvo o ustanovitvi Komisije za tuna v Indijskem oceanu;ker ta sporazum predstavlja koristen okvir za krepitev mednarodnega sodelovanja za namen ohranitve in razumne uporabe tuna iz Indijskega oceana ter sorodnih vrst;ker ribiči Skupnosti sodelujejo pri ribolovu teh vrst v Indijskem oceanu; ker je v interesu Skupnosti, da pristopi k navedenemu sporazumu,SKLENIL:Člen 1Sporazum o ustanovitvi Komisije za tuna iz Indijskega oceana se odobri v imenu Skupnosti.Besedilo Sporazuma je priloženo temu sklepu.Člen 2Predsednik Sveta v imenu Skupnosti deponira listino o sprejetju v skladu s členom XVII(1) Sporazuma.V Bruslju, 18. septembra 1995Za SvetPredsednikP. Solbes Mira[1] UL C 109, 1.5.1995, str. 277.--------------------------------------------------